Συσχέτιση των επιπέδων ομοκυστεΐνης με το λιπιδαιμικό προφίλ και την φλεγμονή σε ασθενείς με χρόνια νεφρική νόσο τελικού σταδίου υπό αιμοκάθαρση
Creators: name: Σόφρα, Μαρία Ευάγγελου
Publisher: name: Aristotle University of Thessaloniki
Year: 2025
Subjects: Χρόνια Νεφρική Νόσος
Ομοκυστεΐνη
Φλεγμονή
Chronic Kidney disease
Homocysteine
Inflammation

description: Εισαγωγή: Η χρόνια νεφρική νόσος (ΧΝΝ) συνδέεται στενά με τη συστηματική φλεγμονή και επιπλέον οι ασθενείς εμφανίζουν αυξημένα επίπεδα ομοκυστεΐνης, η οποία έχει ενοχοποιηθεί ως ανεξάρτητος παράγοντας κινδύνου για καρδιαγγειακά συμβάματα. Σκοπός: Σκοπός της παρούσης μελέτης είναι η συσχέτιση των επιπέδων της ομοκυστεΐνης με το λιπιδαιμικό προφίλ και την χρόνια φλεγμονή σε ασθενείς με ΧΝΝ υπό αιμοκάθαρση. Μέθοδοι: Στη μελέτη συμπεριλήφθηκαν 50 ασθενείς με χρόνια νεφρική νόσο υπό αιμοκάθαρση &gt; 6 μηνών, 30 άνδρες (60%) και 20 γυναίκες (40%). Η μέση ηλικία των ασθενών ήταν 67,6 έτη ± 13,21. Οι ασθενείς χωρίστηκαν σε δύο ομάδες με βάση την παρουσία ή απουσία στεφανιαίας νόσου (ΣΝ) και την λήψη ή όχι αντιλιπιδαιμικής αγωγής και φυλλικού οξέος. Τα επίπεδα ομοκυστεΐνης ορού συσχετίστηκαν με τις φυσιολογικές εργαστηριακές τιμές, τα επίπεδα ολικής χοληστερόλης, τριγλυκεριδίων, HDL, LDL και CRP. Αποτελέσματα: Τα επίπεδα ομοκυστεΐνης ευρέθηκαν αυξημένα στο 70% των ασθενών. Στη διάρκεια ενός έτους παρατηρήθηκε μια ανοδική συμπεριφορά των επιπέδων της ομοκυστεΐνης σε σχέση με τις φυσιολογικές τιμές (1η μέτρηση: 21,8% , 2η μέτρηση: 26,6%, 3η μέτρηση: 29,6%). Οι άνδρες φάνηκε να έχουν υψηλότερα επίπεδα ομοκυστεΐνης σε σχέση με τις γυναίκες αλλά η διαφορά δεν ήταν στατιστικά σημαντική (p=0.17). Τα επίπεδα ομοκυστεΐνης ευρέθηκαν αυξημένα στους ασθενείς χωρίς ΣΝ σε σύγκριση με εκείνους με ΣΝ (p=0.04). Θετική συσχέτιση μεταξύ των επιπέδων ομοκυστεΐνης και ολικής χοληστερόλης (p=0.01), LDL (p=0.007) και CRP (p=0.02) παρατηρήθηκε τόσο στους ασθενείς με ΣΝ όσο και εκείνους χωρίς ΣΝ. Επιπροσθέτως, οι ασθενείς που λάμβαναν υπολιπιδαιμική αγωγή είχαν υψηλότερα επίπεδα ομοκυστεΐνης σε σχέση με εκείνους που δεν λάμβαναν. Δεν φάνηκε στατιστικά σημαντική διαφορά των επιπέδων της ομοκυστεΐνης μεταξύ των ασθενών που λάμβαναν ή όχι φυλλικό οξύ (p=0.94). Συμπεράσματα: Τα επίπεδα της ομοκυστεΐνης βρέθηκαν αυξημένα σε υψηλό ποσοστό στους ασθενείς όμως παραδόξως δεν υπήρξε στατιστικά σημαντική συσχέτιση με την ΣΝ ενώ στατιστικά σημαντική ήταν η συσχέτιση με τα επίπεδα της ολικής χοληστερόλης, της LDL και της CRP και στις δυο ομάδες.
description: Introduction: Chronic kidney disease (CKD) is closely associated with systemic inflammation and, in addition, patients have elevated levels of homocysteine, which has been implicated as an independent risk factor for cardiovascular events. Purpose: The purpose of the present study is to correlate homocysteine levels with lipid profile and chronic inflammation in CKD patients on hemodialysis. Method: In this study 50 patients with chronic kidney disease (CKD) on hemodialysis for &gt; 6 months, 30 men (60%) and 20 women (40%) were included. The mean age of the patients was 67.6 years ± 13.21. Patients were divided into two groups based on the presence or absence of coronary artery disease (CHD) and whether or not they received antihyperlipidemic treatment and folic acid. Serum homocysteine levels were correlated with normal laboratory values, total cholesterol, triglycerides, HDL, LDL and CRP levels. Results: Homocysteine levels were found elevated in 70% of patients. Over the course of a year, an upward trend of homocysteine levels was observed regarding normal values (1st measurement: 21.8%, 2nd measurement: 26.6%, 3rd measurement: 29.6%). Men appeared to have higher homocysteine levels than women, but the difference was not statistically significant (p=0.17). Homocysteine levels were found to be elevated in patients without CAD compared to those with CAD (p=0.04). A positive correlation between homocysteine levels and total cholesterol (p=0.01), LDL (p=0.007) and CRP (p=0.02) was observed in both CAD and non-CAD patients. In addition, homocysteine levels in patients receiving antilipidemic treatment were higher than in patients not receiving it (p=0.04). There was no statistically significant difference in homocysteine levels between patients receiving or not receiving folic acid (p=0.94). Conclusions: Homocysteine levels were found to be elevated in a high percentage of patients but surprisingly there was no statistically significant equivalence with CAD while the correlation with cholesterol, LDL and CRP levels was statistically significant in both groups.